Facebook - Knisja Kolleġġjata, Arċimatriċi u Arċipretali ta' San Ġorġ Martri, Qormi  Fl-aħħar jiem l-Arċipriet tal-Parroċċa San Ġorġ f'Ħal Qormi, Dun Mario Mangion qiegħed imexxi petizzjoni biex l-arloġġ tal-Knisja Kolleġġjata ma jiqafx idoqq matul il-ħinijiet ta' bil-lejl. L-Arċipriet spjega li fl-aħħar jiem il-parroċċa rċeviet ilment mingħand familja li qiegħda titlob biex dan l-arloġġ jitwaqqaf fil-ħinijiet ta' matul il-lejl b'mod speċjali bejn l-10pm u s-6am. Dan l-arloġġ inħadem fl-1878 minn Mikelanġ Sapiano. Matul dawn is-snin dan l-arloġġ ilu jsemma' leħnu lejl u nhar u jimmarka ħinijiet partikulari matul il-ġurnata. Fl-antik bosta li kienu dawk li jirregolaw il-ħajja tagħhom mat-tokki ta' dan l-arloġġ. Dan ir-restawr tħallas mill-poplu ta' Ħal Qormi u llum dan l-arloġġ huwa parti mill-kultura ta' Belt Pinto. Mangion appella għas-sapport tal-pubbliku biex dan l-arloġġ ma jitwaqqafx. Huwa żied li jekk jitwaqqaf dan l-arloġġ għada pitgħada se jitwaqqfu affarijiet oħra fosthom il-qniepen, in-nar u l-baned, li mhux kulħadd japprezzahom u jifhem li huma parti mill-identità u l-kultura Maltija. Jekk tixtieq tiffirma din il-petizzjoni agħfas hawn .